LIETUVOS RESPUBLIKOS APLINKOS MINISTRO



Į S A K Y M A S

**DĖL LIETUVOS RESPUBLIKOS APLINKOS MINISTRO 2004 m. RUGSĖJO 10 d. ĮSAKYMO NR. D1-481 „DĖL ELEKTROS IR ELEKTRONINĖS ĮRANGOS BEI JOS ATLIEKŲ TVARKYMO TAISYKLIŲ PATVIRTINIMO“ PAKEITIMO**

2010 m. birželio 28 d. Nr. D1-574

Vilnius

P a k e i č i u Elektros ir elektroninės įrangos bei jos atliekų tvarkymo taisykles (toliau – Taisyklės), patvirtintas Lietuvos Respublikos aplinkos ministro 2004 m. rugsėjo 10 d. įsakymu Nr. D1-481 „Dėl Elektros ir elektroninės įrangos bei jos atliekų tvarkymo taisyklių patvirtinimo“ (Žin., 2004, Nr. [141-5168](https://www.e-tar.lt/portal/lt/legalAct/TAR.CCEDC459B59F); 2005, Nr. [102-3793](https://www.e-tar.lt/portal/lt/legalAct/TAR.32208413056F); 2007, Nr. [134-5439](https://www.e-tar.lt/portal/lt/legalAct/TAR.3EF14A4DD9D9); 2010, Nr. [29-1362](https://www.e-tar.lt/portal/lt/legalAct/TAR.58FE2768BCC6)):

Išdėstau 6 punktą taip:

„6. Šios Taisyklės parengtos įgyvendinant 2003 m. sausio 27 d. Europos Parlamento ir Europos Tarybos direktyvos 2002/96/EB dėl elektros ir elektroninės įrangos atliekų (OL 2003 L 37 p. 24) ir 2008 m. gruodžio 16 d. Europos Parlamento ir Tarybos direktyvos 2008/112/EB, iš dalies keičiančios Tarybos direktyvas 76/768/EEB, 88/378/EEB, 1999/13/EB ir Europos Parlamento ir Tarybos direktyvas 2000/53/EB, 2002/96/EB ir 2004/42/EB, siekiant suderinti jas su Reglamentu (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo (OL 2008 L345, p. 68), reikalavimus.“.

Aplinkos ministras Gediminas Kazlauskas